recursal/SuperWikiNEXT-32B huggingface dataset:
Ο «**Εθνικός Σοχού**» ή **Μορφωτικός Γυμναστικός Σύλλογος Σοχού «ο Εθνικός»**, όπως είναι η πλήρης ονομασία του, είναι ποδοσφαιρικός σύλλογος με έδρα τον Σοχό Θεσσαλονίκης και ιδρύθηκε το 1957. Έχει 6 παρουσίες στο πρωτάθλημα της τέταρτης τη τάξει εθνικής κατηγορίας, 5 ως Δ΄ Εθνική και 2 ως Γ΄ Εθνική τη περίοδο 2020-2022. Έδρα του αποτελεί το Δημοτικό Γήπεδο Σοχού.

Ιστορικό
--------

Ο Εθνικός Σοχού ιδρύθηκε το 1957 από τη συγχώνευση 2 τότε ανεπίσημων σωματείων του Σοχού, του Κεραυνού και του Ηρακλή. Κατά το διάστημα 1960-1964 ο σύλλογος είχε πάψει κάθε του δραστηριότητα, όποτε και το καλοκαίρι του 1964 επαναδραστηριοποίηθηκε. Το 1969 αναγνωρίστηκε επίσημα από την Ε.Π.Ο. με Αριθμό Μητρώου ΕΠΟ 1365 και δήλωσε συμμετοχή στα πρωταθλήματα της Ε.Π.Σ. Μακεδονίας, ξεκινώντας από τη Γ΄ Κατηγορία. Για 36 χρόνια, από το 1969 που εντάχθηκε επίσημα στα πρωταθλήματα εώς και το 2005, αγωνίστηκε στα πρωταθλήματα της Β΄ και Γ΄ Κατηγορίας (σήμερα Α΄ και Β΄ Κατηγορία αντίστοιχα) της Ε.Π.Σ. Μακεδονίας.

Τη σεζόν 2005-06 αγωνίστηκε για πρώτη φορά στο πρωτάθλημα τηςός Α1 Κατηγορίας και τη σεζόν 2006-07 κέρδισε την άνοδο στην Δ΄ Εθνική κατηγορία. Στο πρωτάθλημα της Δ΄ Εθνικής αγωνίστηκε για 5 χρονιές, από τη σεζόν 2007-08 έως και τη σεζόν 2011-12, με σημαντικότερη τη σεζόν 2010-11, όποτε και κατέλαβε την 3η θέση της βαθμολογίας. Επίσης, τη σεζόν 2008-09 έφτασε έως τον τελικό του Κυπέλλου Ε.Π.Σ. Μακεδονίας με αντίπαλο τον Π.Α.Ο. Διοικητηρίου, από τον οποίο και ηττήθηκε με 2-1. Τη σεζόν 2012-13 αγωνίστηκε στην Α1 και από τη σεζόν 2013-14 αγωνίστηκε στην Α΄ Κατηγορία, ύστερα από 8 χρόνια, από την οποία τη σεζόν 2014-15 υποβιβάστηκε στην Β΄ Κατηγορία. Στην Β΄ Κατηγορία αγωνίστηκε για 2 χρονιές, όποτε και τη σεζόν 2016-17 κέρδισε την άνοδο στην Α΄ Κατηγορία, ενώ τη σεζόν 2017-18 κέρδισε την επάνοδο στην Α1 Κατηγορία. Τη σεζόν 2019-20 κέρδισε την άνοδο στην Γ΄ Εθνική και την επιστροφή στα εθνικά πρωταθλήματα, στην οποία αγωνίζεται από τη σεζόν 2020-21. Την επόμενη χρονιά αν και παρέμεινε στην κατηγορία ο Εθνικός, τελικά δεν κατόρθωσε να δηλώσει συμμετοχή για τρίτη συνεχόμενη χρονιά στην Γ' Εθνική, λόγω διοικητικών προβλημάτων Την ποδοσφαιρική σεζόν 2023-2024 ο Εθνικος αγωνίζεται στην Α κατηγορία της ΕΠΣ Μακεδονίας λόγω τιμωρίας απο την ΕΠΟ για την μη συμμετοχή του σωματείου στην Γ Εθνική την σεζόν 2022-23 .

Παραπομπές
----------

1. ↑  Εγγεγραμμένα σωματεία, επίσημος ιστότοπος Γενικής Γραμματείας Αθλητισμού
2. ↑   *Πως μπήκε ο Εθνικός Σοχού στα επίσημα πρωταθλήματα*, συνέντευξη Στέλιου Γαγανέλη
3. ↑  ΑΜ ΕΠΟ, στα ξερά της ΕΠΣΜ
4. ↑   *Πως μπήκε ο Εθνικός Σοχού στα επίσημα πρωταθλήματα*, συνέντευξη Στέλιου Γαγανέλη
5. ↑  Αναφορά sohosfm.gr
6. ↑  Αναφορά sohosfm.gr
7. ↑  Αναφορά sohosfm.gr
8. ↑  Πανηγυρίζει την άνοδο του στην Α κατηγορία ο Εθνικός Σοχού epsm24.gr[*νεκρός σύνδεσμος*]
9. ↑  Τέλος εποχής για τον Εθνικό Σοχού! Αποχωρεί από την Γ' Εθνική sportsaddict.gr

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |
Το **Πανεπιστήμιο της Λυών** (γαλλικά: Université de Lyon‎‎), με έδρα τη Λυών και τη Σαιντ-Ετιέν, είναι ένα κέντρο ανώτερης εκπαίδευσης και έρευνας που αποτελείται από 12 μέλη και 25 συνδεδεμένα ιδρύματα. Τα τρία κύρια πανεπιστήμια του κέντρου είναι: Claude Bernard University Lyon 1, που εστιάζει στις μελέτες υγείας και επιστήμης και έχει περίπου 27000 φοιτητές, το Lumière University Lyon 2, που εστιάζεις στις Κοινωνικές επιστήμες και στις τέχνες και έχει περίπου 30000 φοιτητές και το Jean Moulin University Lyon 3 το οποίο εστιάζει στο Δίκαιο και στις ανθρωπιστικές επιστήμες και έχει περίπου 20000 φοιτητές.

Παραπομπές
----------

1. ↑  K-Sup, Administrateur. «UDL EN». *lyon-university.org*. Ανακτήθηκε στις 11 Απριλίου 2018.

Εξωτερικοί σύνδεσμοι
--------------------

* University of Lyon
Το **Κέλυφος Almquist του Debian** (**D**ebian **A**lmquist **sh**ell, ή **dash**) είναι ένα κέλυφος του Unix, το οποίο είναι αρκετά μικρότερο του bash αλλά στοχεύει σε συμβατότητα με το πρότυπο POSIX. Δεν απαιτεί πολύ χώρο στο δίσκο αλλά έχει λιγότερα χαρακτηριστικά. Κάποια από τα χαρακτηριστικά που λείπουν, όπως η μεταβλητή `$LINENO` , απαιτούνται από το POSIX.

Το dash είναι απευθείας απόγονος της έκδοσης του Κελύφους Almquist (ash) για NetBSD. Μεταφέρθηκε στο Linux από τον Herbert Xu στις αρχές του 1997. Μετονομάστηκε σε **dash** το 2002.

Το dash, όπως και το ash, εκτελεί σενάρια κελύφους ταχύτερα από το bash και εξαρτάται από λιγότερες βιβλιοθήκες. Πιστεύεται ότι είναι πιο αξιόπιστο σε περιπτώσεις προβλημάτων αναβάθμισης ή αστοχιών δίσκων. Το dash μπορεί να χρησιμοποιηθεί σαν:

* κέλυφος σε δισκέτες εγκατάστασης
* κέλυφος του χρήστη root
* αντικαταστάτης του /bin/sh
* περιβάλλον ελέγχου για σενάρια που η σύνταξή του πρέπει να είναι συμβατή κατά POSIX

Το dash είναι ένας σύγχρονος αντικαταστάτης του ash στο Debian και επρόκειτο να είναι το προεπιλεγμένο /bin/sh για την έκδοση Debian Lenny. Το dash είναι το προεπιλεγμένο /bin/sh στο Ubuntu από την έκδοση 6.10 του Οκτωβρίου του 2006. Κατά τη μετάβαση στο Ubuntu, ανακαλύφθηκαν διάφορα σενάρια που έκαναν χρήση (χωρίς να το δηλώνουν) λειτουργικότητας που υπάρχει μόνο στο bash. Για να αποφευχθούν λάθη, τα σενάρια που ήταν φτιαγμένα μόνο για bash τροποποιήθηκαν για να είναι συμβατά με το κατάλληλο πρότυπο, ή δήλωσαν ρητά τη χρήση του bash μέσω της γραμμής "shebang": `#!/bin/bash`.

Παραπομπές
----------

1. ↑  «COPYING».
2. ↑
3. ↑  Release goals for Debian Lenny
4. ↑  Release Update: architecture status, release goal status, BSPs
5. ↑  Dash as /bin/sh in Ubuntu 6.10
6. ↑  Ubuntu bug #61463: script that are using bash could be broken with the new symlink
7. ↑  Ubuntu bug #141481: dash as #!/bin/sh introduces countless incompatibilities

Εξωτερικοί σύνδεσμοι
--------------------

* Dash home (Αγγλικά)
* Το dash σαν προεπιλεγμένο /bin/sh στο Debian και στο Ubuntu (Αγγλικά)
* Τα κελύφη του Debian (Αγγλικά)

|  |  |  |  |
| --- | --- | --- | --- |
| 

| π • σ • ε
Κελύφη του Unix |
| --- |
|  |
| 
* Bash
* Bourne
* (Debian) Almquist
* csh
* Es
* Esh
* Friendly interactive shell
* Korn
* PWB
* Perl
* Rc
* Scsh
* Stand-alone
* tcsh
* Τόμσον
* Wish
* Z
 |

 |
**Το τυφλό κορίτσι** (1856) είναι ένας πίνακας του Τζων Έβερετ Μίλαι που απεικονίζει δύο πλανόδιες ζητιάνες, οι οποίες υποτίθεται ότι είναι αδερφές, εκ των οποίων η μία είναι τυφλή μουσικός με το κονσέρτο στα γόνατά της. Ξεκουράζονται στην άκρη του δρόμου μετά από μια καταιγίδα πριν ταξιδέψουν προς την πόλη Γουίντσελσι που διακρίνεται στο βάθος.

Ο πίνακας έχει ερμηνευτεί ως αλληγορία των αισθήσεων, αντιπαραβάλλοντας τις εμπειρίες δύο αδελφών που η μία είναι τυφλή και η άλλη βλέπει. Η πρώτη αισθάνεται τη ζεστασιά του ήλιου στο πρόσωπό της και χαϊδεύει τα χορτάρια ενώ η δεύτερη προστατεύει τα μάτια της από τον ήλιο ή τη βροχή και κοιτάζει ένα διπλό ουράνιο τόξο που μόλις έχει εμφανιστεί. Ορισμένοι κριτικοί έχουν ερμηνεύσει το ουράνιο τόξο με βιβλικό τρόπο, ως το σημάδι της διαθήκης του Θεού το οποίο περιγράφεται στη Γένεση 9:16.

Όταν ο πίνακας εκτέθηκε για πρώτη φορά το 1856, επισημάνθηκε στον Μίλαι ότι στα διπλά ουράνια τόξα, το δευτερεύον ουράνιο τόξο αντιστρέφει τη σειρά των χρωμάτων. Ο Μίλαι είχε αρχικά ζωγραφίσει τα χρώματα με την ίδια σειρά και στα δύο ουράνια τόξα. Άλλαξε τη σειρά των χρωμάτων για λόγους επιστημονικής ακρίβειας. Μια χρυσή πεταλούδα ξεκουράζεται στο σάλι της τυφλής κοπέλας, υπονοώντας ότι στέκεται εντελώς ακίνητη. Η πινακίδα γύρω από το λαιμό της φέρει τη λεζάντα «Λυπηθείτε τη τυφλή».

Παραπομπές
----------

1. ↑  «Combining Details and Mood in "The Blind Girl"». *victorianweb.org*. Ανακτήθηκε στις 20 Φεβρουαρίου 2024.
2. ↑  *Cohen, M. (1987), Engaging English art: Entering the Work in Two Centuries of English Painting and Poetry, Alabama: University of Alabama Press*.
3. ↑  *Flint, K. (2000), The Victorians and the Visual Imagination, Cambridge: Cambridge University Press, p. 72*.
4. ↑  *Ball, Philip (2003), Bright Earth: Art and the invention of color, University of Chicago Press, p. 24, ISBN 978-0-226-03628-1*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Το τυφλό κορίτσι** |

* Birmingham Museums & Art Gallery, *The Blind Girl*
* Sympathy and Vividness in Millais' *The Blind Girl*
Ο **Γεώργιος Στρατηγός**, ήταν βυζαντινός αξιωματούχος του 14ου αιώνα επί Ανδρόνικου Β΄ Παλαιολόγου και Ανδρόνικου Γ΄ Παλαιολόγου.

Ο Στρατηγός αναφέρεται σε πολλά έγγραφα με το αξίωμα του δομέστικου των δυτικών θεμάτων ενώ ήταν και απογραφέας του Θέματος Βολερού, Μοσυνοπόλεως, Σερρών και Στρυμώνος. Ο αυτοκράτορας Ανδρόνικος Β΄σε επιστολές του τον αποκαλεί *σεβαστό*, *πανσέβαστο*, *οικείο* του και *δομέστικο των δυσικών θεμάτων*. Ταυτίζεται με το πρόσωπο, με το ίδιο όνομα, που αναφέρει ο Ιωάννης Καντακουζηνός με το αξίωμα του *άρχων επί των αλών*.

Παραπομπές
----------

1. 1 2 3 4  Ζαφειρίου, Γερακίνα (1901). *Η νοτιοδυτική Θράκη κατά τους 13ο και 14ο αιώνες* (Διδακτορική διατριβή). Αριστοτέλειο Πανεπιστήμιο Θεσσαλονίκης. σελ. 133–134. doi:10.12681/eadd/13542.
Ο **ποταμός Ουάζ** (γαλλικά: Oise) είναι ποταμός της βόρειας Γαλλίας και του Βελγίου, κύριος παραπόταμος του Σηκουάνα. Έχει μήκος περίπου 341 χιλιόμετρα.

Έδωσε το όνομά του σε δύο νομούς που διαρρέει, τους νομούς Ουάζ και Βαλ-ντ'Ουάζ.

Γεωγραφική θέση
---------------

Ο ποταμός Ουάζ
Φράγμα στο Λ'Ιλ-Αντάμ
Ο ποταμός Ουάζ και οι παραπόταμοί του
Ο ποταμός Ουάζ, στη ρωμαϊκή εποχή Isara, είναι ένας ποταμός στη βόρεια Γαλλία και το Βέλγιο. Έχει τις πηγές του στη βελγική επαρχία του Αινώ, νότια του Σιμαί, σε υψόμετρο 309 μέτρων. Περνάει τα σύνορα με τη Γαλλία μετά από περίπου 20 χιλιόμετρα ροής στο Βέλγιο και κατευθύνεται προς το λεκανοπέδιο του Παρισιού.

Έχει συνολικό μήκος άνω των 341 χιλιομέτρων και είναι σχεδόν εξολοκλήρου πλωτός και οριοθετημένος από κανάλια άνω των 104 χιλιομέτρων και φράγματα.

Ο κύριος παραπόταμός του είναι ο ποταμός Αιν.

Ο ποταμός Ουάζ εκβάλλει στον Σηκουάνα, στη δεξιά όχθη του, σε υψόμετρο 20 μέτρων, μετά από το κέντρο του Κονφλάν-Σαιντ-Ονορίν, ένα βορειοδυτικό προάστιο του Παρισιού, στο νομό Ιβλίν. Ο ποταμός έδωσε το όνομά του στους νομούς Ουάζ και Βαλ-ντ'Ουάζ.

### Νομοί και κύριες κοινότητες

Στη Γαλλία, ο ποταμός Ουάζ ρέει μέσω των ακόλουθων νομών και πόλεων:

* Αιν: Ιρσόν, Γκιζ, Σωνί
* Ουάζ (το όνομά του από τον ποταμό): Νουαγιόν, Κομπιένη, Κρέιγ
* Βαλ-ντ'Ουάζ (το όνομά του από τον ποταμό): Ωβέρ-συρ-Ουάζ, Ποντουάζ, Σερζί, Ζουί-λε-Μουτιέ
* Ιβλίν: Κονφλάν-Σαιντ-Ονορίν

Πλοήγηση
--------

Το κανάλι Σηκουάνας-Β. Ευρώπη
Κατά τη διάρκεια των τελευταίων αιώνων, ο ποταμός Ουάζ διαδραμάτισε σημαντικό ρόλο στην εσωτερική ναυσιπλοΐα που συνδέει τον Σηκουάνακαι επομένως το Παρίσι με τις παράκτιες περιοχές της βόρειας Γαλλίας, του Βελγίου και της Ολλανδίας.

Με την προβλεπόμενη κατασκευή του καναλιού Σηκουάνας-Βόρεια Ευρώπη, ενός μεγάλου έργου που βρίσκεται σε εξέλιξη, ο ποταμός θα συνδεθεί από τα βόρεια της Κομπιένης με το κανάλι Δουνκέρκη-Εσκώ, ανατολικά του Αρλέ. Το κανάλι Σηκουάνας-Βόρεια Ευρώπη θα αντικαταστήσει το παλιό κανάλι του Σαιν-Κεντέν και το σημερινό κανάλι του Βορρά, του οποίου η χωρητικότητα είναι πολύ χαμηλότερη από την κανονική. 

Όταν ολοκληρωθεί η νέα σύνδεση Σηκουάνας-Βορράς, θα γίνει δυνατή η ναυσιπλοΐα στα μεγάλα πλοία για να μεταφέρουν εμπορεύματα μέσω του Σηκουάνα από το Παρίσι και τη γύρω περιοχή, στα λιμάνια της Δουνκέρκης, της Αμβέρσας και του Ρότερνταμ.

Παραπομπές
----------

1. 1 2 . «Sandre, « Fiche cours d'eau - l'Oise (H---0100) »».
2. ↑  Albert Dauzat, *Dictionnaire étymologique des noms de rivières et de montagnes en France* , Paris, Klincksieck, 1982, 234 p. p. 56.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ουάζ (ποταμός)** |

* Ο ποταμός Ουάζ-Γραφείο Τουρισμού (επιλογή γλώσσας)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 240846232
* GND: 4116740-5
* SUDOC: 027419002
* BNF: cb119464456 (data)

 |

 |
Η **Μαρία**, γαλλ. Marie (1345 - 1404) από τον Οίκο του Σατιγιόν-Μπλουά γεννήθηκε ως κόρη του δούκα της Βρετάνης και με τον γάμο της έγινε δούκισσα του Ανζού.

Βιογραφία
---------

Ήταν η πρώτη κόρη τού Καρόλου και της Ιωάννας των Ντρε δούκισσας της Βρετάνης.

Ο σύζυγός της Λουδοβίκος Α΄ ήταν δούκας του Ανζού & του Τουραίν, τιτουλάριος βασιλιάς της Νάπολης & της Ιερουσλαήμ, και κόμης του Μαιν & της Προβηγκίας. Κατά τη διάρκεια του γάμου της οι τίτλοι αύξαιναν, αν και δεν κυβέρνησαν ποτέ τη Νάπολη. Όταν ο Λουδοβίκος Α΄ απεβίωσε, οι πιο πολλές πόλεις της Προβηγκίας εξεγέρθηκαν εναντίον του γιου τους Λουδοβίκου Β΄. Τότε η Μαρία ενεχυρίασε τα κοσμήματά της και συγκέντρωσε στρατό.

Μαζί με τον γιο της και τον στρατό πήγαιναν από πόλη σε πόλη για να λάβουν υποστήριξη. Το 1387 ο Λουδοβίκος Β΄ αναγνωρίστηκε επίσημα ως κόμης του Αιξ-αν-Προβάνς. Η Μαρία έκανε έκκληση στον Κάρολο ΣΤ΄ της Γαλλίας να υποστηρίξει τον γιο της για να αποκτήσει τη Νάπολη. Έτσι το 1390 ο Λουδοβίκος, υποστηριζόμενος από τον πάπα και τους Γάλλους, απέπλευσε προς τη Νάπολη. Εν τω μεταξύ η Μαρία διαπραγματευόταν τον γάμο του με τη Γιολάντα της Αραγωνίας, ώστε να προλάβει τους Αραγωνέζους από το να τον παρακωλύσουν.

Τελικά ο γάμος έγινε το 1400. Ήταν ικανή διαχειρίστρια και στην επιθανάτιο κλίνη της αποκάλυψε στον Λουδοβίκο, ότι είχε αποταμιεύσει 200.000 εκύ· τα συνγκέντρωνε για να τα δώσει ως λύτρα, σε περίπτωση που θα την είχαν αιχμαλωτίσει.

Οικογένεια
----------

Παντρεύτηκε το 1360 τον Λουδοβίκο Α΄ των Βαλουά δούκα του Ανζού και είχε τέκνα;

* Μαρία 1370-μετά το 1383.
* Λουδοβίκος Β΄ 1377-1417, δούκας ου Ανζού.
* Κάρολος 1380-1404, πρίγκιπας του Τάραντα, απεβ. 24 ετών.

Παραπομπές
----------

1. ↑  (Γερμανικά, Αγγλικά) *FemBio database*. 18721. Ανακτήθηκε στις 9  Οκτωβρίου 2017.
2. ↑  Darryl Roger Lundy: (Αγγλικά) *The Peerage*. p11364.htm#i113635. Ανακτήθηκε στις 9  Οκτωβρίου 2017.
3. ↑  «Kindred Britain» I3168.
4. ↑  Leo van de Pas: (Αγγλικά) *Genealogics*. 2003. I00007651.
5. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 5  Μαΐου 2020.
6. 1 2 3 4  Charles Cawley: «Medieval Lands». (Αγγλικά) *Charles Cawley, "Medieval Lands", 2006-2020*. σελ. .
7. ↑  «Kindred Britain»
8. ↑  p11364.htm#i113635. Ανακτήθηκε στις 7  Αυγούστου 2020.

Πηγές
-----

* Potter, David (1995). A History of France, 1460-1560: The Emergence of a Nation State. St. Martin's Press.

Rohr, Zita Eva (2016). Yolande of Aragon (1381-1442) Family and Power: The Reverse of the Tapestry. Palgrave Macmillan.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 202074559
* SUDOC: 080023002

 |

 |
Οι ομάδες εισοδήματος της Παγκόσμιας Τράπεζας το 2016
Το **ακαθάριστο εθνικό εισόδημα** (**ΑΕΕ**), παλαιότερα γνωστό ως **ακαθάριστο εθνικό προϊόν** (**ΑΕΠ**), είναι το συνολικό εγχώριο και εξωτερικό προϊόν που διεκδικούν οι κάτοικοι μιας χώρας, το οποίο αποτελείται από το ακαθάριστο εγχώριο προϊόν (ΑΕΠ), συν τα εισοδήματα των συντελεστών παραγωγής από κατοίκους εξωτερικού, μείον εισόδημα που αποκτάται στην εγχώρια οικονομία από μη κατοίκους. Η σύγκριση του ΑΕΕ με το ΑΕΠ δείχνει τον βαθμό στον οποίο το ΑΕΠ μιας χώρας αντιπροσωπεύει την εγχώρια ή διεθνή δραστηριότητα. Το ΑΕΕ αντικατέστησε σταδιακά το ΑΕΠ στις διεθνείς στατιστικές. Ενώ είναι εννοιολογικά πανομοιότυπο, υπολογίζεται διαφορετικά. Το ΑΕΕ είναι η βάση υπολογισμού του μεγαλύτερου μέρους των εισφορών στον προϋπολογισμό της Ευρωπαϊκής Ένωσης. Το Φεβρουάριο του 2017, το ΑΕΠ της Ιρλανδίας διαστρεβλώθηκε τόσο πολύ από τα εργαλεία φορολογικού σχεδιασμού της βασικής διάβρωσης και μετατόπισης κερδών (ΒΔΜΚ) των πολυεθνικών των ΗΠΑ, ώστε η Κεντρική Τράπεζα της Ιρλανδίας αντικατέστησε το ιρλανδικό ΑΕΠ με μια νέα μέτρηση, το Ιρλανδικό Τροποποιημένο ΑΕΕ. Το 2017, το ιρλανδικό ΑΕΠ ήταν 162% του Ιρλανδικού Τροποποιημένου ΑΕΕ.

Δείτε επίσης
------------

* Καθαρό εθνικό εισόδημα
* Εθνικό εισόδημα
* Ακαθάριστο εθνικό εισόδημα στην Ευρωπαϊκή Ένωση
* Ακαθάριστο εγχώριο προϊόν

Παραπομπές
----------

1. ↑  «World Bank's Income Groups». *Our World in Data*. Ανακτήθηκε στις 5 Μαρτίου 2020.
2. ↑  Todaro, Michael P.· Smith, Stephen C. (2012). *Economic development* (11 έκδοση). Addison-Wesley. ISBN 978-0-13-801388-2.
3. ↑  World Bank. «GNI, Atlas method». *data.worldbank.org*. Ανακτήθηκε στις 23 Ιουνίου 2016.
4. ↑  World Bank. «GNI, PPP (international $)». *data.worldbank.org*. Ανακτήθηκε στις 23 Ιουνίου 2016.
5. ↑  «Glossary:Gross national income (GNI)». *Eurostat Statistic Explained* (Eurostat).. Ανακτήθηκε στις 2016-06-23.
6. ↑  «Monitoring GNI for own resource purposes». *Eurostat Statistic Explained* (Eurostat).. Ανακτήθηκε στις 2016-06-23.
7. ↑  Heike Joebges (Ιανουαρίου 2017). «CRISIS RECOVERY IN A COUNTRY WITH A HIGH PRESENCE OF FOREIGN-OWNED COMPANIES: The Case of Ireland» (PDF). IMK Macroeconomic Policy Institute, Hans-Böckler-Stiftung.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* HDS: 013831

 |

 |
| Aermacchi M-346 |
| --- |
| Aermacchi M-346FAAermacchi M-346FA |
| Περιγραφή |
| Αποστολή | Εκπαιδευτικό Αεροσκάφος |
| Πλήρωμα | 2 |
| Κατασκευαστής | Aermacchi |
| Διαστάσεις |
| Μήκος | 11,49 m |
| Εκπέτασμα | 9,72 m |
| Ύψος | 4,98 m |
| Βάρος |
| Άδειο | 4610 kg |
| Μέγιστο απογείωσης | 9500 kg |
| Πηγή ισχύος |
| Κινητήρες | 2 × ITEC F124-GA-200 |
| Επιδόσεις |
| Μέγιστη ταχύτητα | 983 km/h |
| Αυτονομία | 1890 km |
| Οπλικό φορτίο |
|  | Εννέα εξωτερικά σημεία ανάρτησης οπλισμού |
|

Το **Aermacchi M-346** είναι ένα υποηχητικό εκπαιδευτικό αεροσκάφος, Ιταλικής κατασκευής. Το αεροσκάφος βασίζεται στην απόπειρα μεταξύ της Aermacchi και της Ρωσικής Yakovlev για την κοινή ανάπτυξη και προώθηση του Yak-130.

Ανάπτυξη
--------

Το 1993 η Aermacchi υπέγραψε συμφωνία συνεργασίας με τη Yakovlev για την κοινή ανάπτυξη του νέου εκπαιδευτικού αεροσκάφους που η Yakovlev ανέπτυσε για τη Ρωσική Πολεμική Αεροπορία. Η πρώτη πτήση του αεροσκάφους έγινε το 1996 και τον επόμενο χρόνο μεταφέρθηκε στην Ιταλία για αξιολόγηση, ώστε να αντικαταστήσει τα MB-339. 

Εκείνη την περίοδο το αεροσκάφος έφερε την ονομασία **Yak/AEM-130**. Το 2000 η συνεργασία μεταξύ των δύο εταιριών τερματίστηκε εξαιτίας διαφορών και η κάθε εταιρία συνέχισε να αναπτύσει το αεροσκάφος ανεξάρτητα. Η Aermacchi διατήρησε το δικαίωμα προώθησης του αεροσκάφους παγκοσμίως, εκτός από τη Ρωσία και την Κοινοπολιτεία των Ανεξαρτήτων πρώην Σοβιετικών Χωρών. Η ρωσική έκδοση προωθούνταν από τη Yakovlev και τη Sokol, κάτω από διαφορετικό χρονοδιάγραμμα. 

Το M-346 είναι η απλουστευμένη έκδοση του κοινού σχεδίου του αεροσκάφους και χρησιμοποιεί εξ ολοκλήρου εξοπλισμό από δυτικούς κατασκευαστές. Το πρώτο πρωτότυπο παρουσιάστηκε στις 7 Ιουνίου 2003 και η πρώτη πτήση έγινε στις 15 Ιουλίου 2004. Οι παραδώσεις αναμένεται να αρχίσουν το 2008.

Τον Ιανουάριο του 2005 το Ελληνικό Υπουργείο Εθνικής Άμυνας υπέγραψε Μνημόνιο Συνεργασίας (*Memorandum of Understanding - MoU*) με την Aermacchi καθιστώντας την Ελλάδα εταίρο του προγράμματος. 

Το M-346 αναμένεται να προσφέρει στους πιλότους προχωρημένη εκπαίδευση, κατάλληλη για τα μαχητικά αεροσκάφη. Η αεροδυναμική σχεδίαση του M-346 εξασφαλίζει μεγάλη ικανότητα χειρισμών και ελέγχου σε μεγάλες γωνίες προσβολής, χρησιμοποιόντας συστήματα ελέγχου *Fly-By-Wire*. 

Πρώτος χρήστης του M-346 θα είναι οι Ιταλική Πολεμική Αεροπορία, με μία αρχική παραγγελία δεκατεσσάρων αεροσκαφών.

Παρόμοιο πρόγραμμα
------------------

* Yakovlev Yak-130

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Aermacchi M-346** |

* Το M-346 στην επίσημη ιστοσελίδα της Aermacchi Αρχειοθετήθηκε 2008-05-06 at Archive.is
* Το M-346 στην επίσημη ιστοσελίδα της Ελληνικής Πολεμικής Αεροπορίας
* Το M-346 στο airforce-technology.com
* Το M-346 στο flug-revue
* Το M-346 στο airliners.net

  


|  |  |
| --- | --- |
| 

|  |
| --- |
| * Πύλη:Πόλεμος
* Πύλη:Αεροπορία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2014100152

 |

 |
Ο **Πάμπλο Πινέδα** (Pablo Pineda, γενν. 5 Αυγούστου 1974) είναι Ισπανός ηθοποιός, τιμημένος με το βραβείο Concha de Plata στο Διεθνές Φεστιβάλ Κινηματογράφου του Σαν Σεμπαστιάν το 2009 για την ερμηνεία του στην ταινία Yo, también. Στην ταινία υποδύθηκε τον ρόλο ενός απόφοιτου πανεπιστημίου με σύνδρομο down - ένας ρόλος που μοιάζει αρκετά με την πραγματική του ζωή.

Ο Πινέδα κατοικεί στην Μάλαγα και έχει εργαστεί στον δήμο. Είναι κάτοχος πτυχίου στην διδασκαλία και πτυχίου στην εκπαιδευτική ψυχολογία. Ήταν η πρώτος φοιτητής με σύνδρομο Down στην Ευρώπη, ο οποίος απέκτησε πανεπιστημιακό πτυχίο. Τον Σεπτέμβριο 2009 παρουσίασε την πρόθεσή του να κάνει καριέρα στην διδασκαλία αντί για την υποκριτική. Με την επιστροφή του στη Μάλαγα, ο δήμαρχος της πόλης Φρανσίσκο ντε λα Τόρε τον καλοσώρισε με το βραβείο Ασπίδα της Πόλης εκ μέρους του δημοτικού συμβουλίου. Εκείνη την περίοδο προωθούσε την ταινία του και έκανε διαλέξεις για την αναπηρία και την εκπαίδευση, όπως κάνει εδώ και πολλά χρόνια.

Σήμερα ο Πινέδα συνεργάζεται με το Ίδρυμα Adecco στην Ισπανία, κάνοντας διαλέξεις σε συνέδρια σχετικά με το σχέδιο εργασιακής ένταξης που το ίδρυμα υλοποιεί σε συνεργασία μαζί του. Το 2011 ο Πινέδα μίλησε στην Κολομβία (Μποκοτά, Μεντεγίν), καταδεικνύοντας την κοινωνική ένταξη των ατόμων με αναπηρία.

Ο Πινλέδα έγραψε το πρώτο του βιβλίο το 2013, με τίτλο El Reto de Aprender («Η Πρόκληση της Μάθησης»).

Ο Πινέδα συνεργάζεται επίσης με το Ίδρυμα Lo que de verdad importa («Αυτό που πραγματικά έχει σημασία»).

Παραπομπές
----------

1. ↑  «Film prize for actor with Down's» (στα αγγλικά). 2009-09-28.. Ανακτήθηκε στις 2024-02-16.
2. ↑  «Interview: "Down Syndrome is not a Disease, but Another Personal Characteristic"». *web.archive.org*. 6 Φεβρουαρίου 2010. Ανακτήθηκε στις 16 Φεβρουαρίου 2024.
3. ↑  «Wayback Machine» (PDF). *web.archive.org*. Ανακτήθηκε στις 16 Φεβρουαρίου 2024.
4. ↑  «Pablo Pineda: 'Hoy parezco Brad Pitt' | Andalucía-Málaga | elmundo.es». *www.elmundo.es*. Ανακτήθηκε στις 16 Φεβρουαρίου 2024.
5. ↑  «Pablo Pineda prepara unas oposiciones porque quiere "salir de casa"». *web.archive.org*. 1 Οκτωβρίου 2009. Ανακτήθηκε στις 16 Φεβρουαρίου 2024.
6. ↑  «Pablo Pineda prefiere "tener los pies en la tierra al faranduleo" - COPE». *web.archive.org*. 17 Ιουλίου 2011. Ανακτήθηκε στις 16 Φεβρουαρίου 2024.
7. ↑  ForumLibertas.com (13 Φεβρουαρίου 2013). «'El reto de aprender. Un relato desde la diversidad', de Pablo Pineda». *ForumLibertas.com* (στα Ισπανικά). Ανακτήθηκε στις 16 Φεβρουαρίου 2024.

Εξωτερικοί σύνδεσμοι
--------------------

* Πάμπλο Πινέδα στην IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 160171105
* LCCN: no2013037726
* ISNI: 0000 0001 0807 6825
* GND: 142792241
* SUDOC: 156208040
* BNF: cb167457663 (data)
* BNE: XX5024169

 |

 |
Το ***European Journal of Cultural Studies*** είναι διεθνές έγκριτο επιστημονικό περιοδικό, με *«τυφλό»* σύστημα κριτών (*peer-reviewed*), το οποίο καλύπτει γνωστικά αντικείμενα Πολιτιστικών Σπουδών σε θέματα όπως μετανάστευση, μετα-αποικιακή κριτική και κουλτούρα καταναλωτών. Το περιοδικό δημοσιεύει ερευνητικά άρθρα, άρθρα ανασκόπησης και σύντομες ανακοινώσεις.

Ιστορικό
--------

Ιδρύθηκε το 1998 και δημοσιεύεται από τον εκδοτικό οίκο SAGE Publications. Αρχισυντάκτες *(Editor in-chief)* του περιοδικού είναι οι: Dr. Joke Hermes (University of Amsterdam), Dr. Jo Littler (City, University London), Dr. Helen Wood (University of Lancaster), Dr. Anamik Saha (Goldsmiths University), και Dr. Chow Yui Fai.

Μετρικά στοιχεία
----------------

Το περιοδικό είναι καταχωρισμένο στην έγκριτη βάση δεδομένων Scopus. Σύμφωνα με το έγκυρο Journal Citation Reports, το περιοδικό, το 2016, είχε δείκτη απήχησης (Impact factor): 1.244, ενώ κατατάσσεται στην 5η θέση μεταξύ 39 επιστημονικών περιοδικών στη θεματική κατηγορία «Πολιτιστικές Σπουδές».

Παραπομπές
----------

1. ↑
2. ↑
3. ↑

Εξωτερικοί σύνδεσμοι
--------------------

* Επίσημος ιστότοπος
Το **Polymers** είναι διεθνές έγκριτο επιστημονικό περιοδικό, με *«τυφλό»* σύστημα κριτών (peer-reviewed), ανοιχτής πρόσβασης, που πραγματεύεται επιστημονικά επιμέρους πεδία της επιστήμης των **Πολυμερών** παρέχοντας ένα διεπιστημονικό φόρουμ για δημοσίευση άρθρων, πρωτότυπων ερευνητικών ή άρθρων ανασκόπησης (reviews) που προωθούν και προάγουν το γνωστικό αντικείμενο των πολυμερών.

Πληροφορίες
-----------

Ιδρύθηκε το 2009 και δημοσιεύεται σε μηνιαία βάση από το ινστιτούτο MDPI (Multidisciplinary Digital Publishing Institute). Αρχισυντάκτης *(Editor in-chief)* είναι ο Δρ. Alexander Böker, γενικός διευθυντής του Γερμανικού ερευνητικού ινστιτούτου Fraunhofer-Institute for Applied Polymer Research.

Περιγραφή
---------

Το έτος 2019, σύμφωνα με το Journal Citation Reports, το περιοδικό είχε αρκετά υψηλό δείκτη απήχησης (ευρύτερα γνωστός ως *Impact factor*), ήτοι, 3,426. Η διεθνής συντακτική επιτροπή του Polymers είναι πολυπρόσωπη και διαφορετικά, ανάλογα με το ειδικό γνωστικό πεδίο (θεματολογία). Δύο Έλληνες ερευνητές με διεθνή αναγνώριση, ο δρ. Βλάσης Μαυραντζάς (Τμήμα Χημικών Μηχανικών, Πανεπιστήμιο Πάτρας) και ο δρ. Δημήτριος Μπικιάρης (Τμήμα Χημείας, Αριστοτέλειο Πανεπιστήμιο Θεσσαλονίκης) είναι κύριοι Συντάκτες (Editors) του περιοδικού.

Θεματολογίες
------------

* Τομέας Φυσικοχημείας
* Τομέας Ανάλυσης Πολυμερών Αρχειοθετήθηκε 2021-02-08 στο Wayback Machine.
* Τομέας Φυσικής Πολυμερών Αρχειοθετήθηκε 2021-02-07 στο Wayback Machine.
* Τομέας Θεωρίας Πολυμερών Αρχειοθετήθηκε 2021-01-25 στο Wayback Machine.
* Τομέας Επεξεργασίας & Ελέγχου των Πολυμερών Αρχειοθετήθηκε 2021-04-02 στο Wayback Machine.
* Τομέας Εφαρμογών των Πολυμερών
* Τομέας Βιοπολυμερών
* Τομέας Ανακύκλωσης Πολυμερών
* Τομέας - Νανοπολυμερή & Νανοϋλικά
* Τομέας Πράσινης Χημείας & Πολυμερών[*νεκρός σύνδεσμος*]

Παραπομπές
----------

1. ↑
2. ↑
3. ↑
4. ↑
5. ↑
6. ↑
Γκριγκόρι Γιαβλίνσκι (2017)
Ο **Γκριγκόρι Αλεξέγιεβιτς Γιαβλίνσκι** (ρωσικά: Григо́рий Алексе́евич Явли́нский‎‎
, γεν. 10 Απριλίου 1952) είναι Ρώσος οικονομολόγος και πολιτικός.

Είναι περισσότερο γνωστός για το έργο του ως συγγραφέα του προγράμματος των 500 ημερών, ένα σχέδιο για την μεταφορά του Σοβιετικού καθεστώτος σε μια οικονομία της ελεύθερης αγοράς, καθώς και για την ηγεσία του κοινωνικού φιλελεύθερου κόμματος Γιάμπλοκο. Ήταν δύο φορές υποψήφιος για την προεδρία της Ρωσίας – το 1996, εναντίον του τρέχοντος προέδρου Μπόρις Γέλτσιν, τερματίζοντας τέταρτος λαμβάνοντας το 7.3% του συνολικού αριθμού των ψήφων, αλλά και το 2000, εναντίον του Βλαντίμιρ Πούτιν, τερματίζοντας τρίτος με ποσοστό 5.8%. Δεν συμμετείχε στις εκλογές του 2004 ή του 2008, καθώς το κόμμα του απέτυχε να φτάσει το όριο του 5% στις εκλογές του 2003. Στις προεδρικές εκλογές του 2012 οι ρωσικές αρχές δεν του επέτρεψαν να συμμετάσχει στις προεδρικές εκλογές, παρότι είχε ήδη συλλέξει δύο εκατομμύρια υπογραφές από Ρώσους πολίτες υπέρ της εκστρατείας του, όπως απαιτούσε ο νόμος. Ο Γιαβλίνσκι ήταν υποψήφιος για το Γιάμπλοκο για την προεδρία της Ρωσίας στις Ρωσικές προεδρικές εκλογές του 2018.

Ο Γιαβλίνσκι έχει διδακτορικό δίπλωμα από το Κεντρικό Οικονομικό και Μαθηματικό Ινστιτούτο της Ρωσικής Ακαδημίας Επιστημών. Η διατριβή του είχε τίτλο "Το κοινωνικοοικονομικό σύστημα της Ρωσίας και το ζήτημα του εκσυγχρονισμού του." Είναι καθηγητής στην Ανώτερη Σχολή Οικονομικών του Εθνικού Ερευνητικού Πανεπιστημίου της Ρωσίας. Πέρα από τα ρωσικά ο Γιαβλίνσκι γνωρίζει επίσης ουκρανικά και αγγλικά.

Παραπομπές
----------

1. ↑  «Yavlinsky's biography» (στα Ρωσικά). Official Yavlinsky's website. Αρχειοθετήθηκε από το πρωτότυπο στις 1 Ιανουαρίου 2008. Ανακτήθηκε στις 3 Ιανουαρίου 2008.
2. ↑
3. ↑
4. ↑
5. ↑
6. ↑  Grigory A. Yavlinsky Professor:Faculty of Economic Sciences/Department of Applied Economics, has been at HSE since 2009
Η **ρεγκετόν** είναι είδος μουσικής το οποίο αναπτύχθηκε από την Τζαμαϊκανή ρέγκε και τη hip-hop μουσική. Η ρεγκετόν είναι προκλητική και γεμάτη διαμαρτυρία. Οι ισπανικοί στίχοι αποδεικνύουν επίδραση από πολλούς λατινικούς ρυθμούς, όπως η μπόμπα και η σάλσα. Η ρεγκετόν είναι ένα σχετικά νέο είδος μουσικής το οποίο έγινε δημοφιλές τη δεκαετία του 1990.

Προέλευση της ρεγκετόν
----------------------

Υπάρχουν δύο υπάρχουσες εκδοχές για την προέλευση της ρεγκετόν. Κάποιοι υποστηρίζουν ότι προέρχεται από τον Παναμά, ενώ άλλοι διαφωνούν και υποστηρίζουν ότι αυτό το μουσικό είδος προέρχεται από το Πουέρτο Ρίκο, από όπου μάλιστα κατάγονται και οι περισσότεροι ερμηνευτές της.

Οι πρώτοι ήχοι
--------------

Οι πρώτοι ήχοι, οι οποίοι θυμίζουν τη μοντέρνα ρεγκετόν, εμφανίστηκαν στις ντίσκο του Πουέρτο Ρίκο ανάμεσα στο 1994 και 1998. Πρωτοπόρος της hip-hop ήταν ο Vico C, ο οποίος ερμήνευσε ραπ σε συνδυασμό με τζαμαϊκανή μουσική. Στο Πουέρτο Ρίκο αρχικά αποκαλούσαν τη ρεγκετόν "Under". Αυτό κυρίως οφειλόταν στους χυδαίους στίχους και στην κοινή γλώσσα και επίσης επειδή συνήθως εξαπλώνονταν ταχύτατα ανάμεσα στους νέους. Αυτό βέβαια στην πορεία άλλαξε.

Η επέκταση της ρεγκετόν
-----------------------

Η ρεγκετόν κέρδισε αναγνωρισιμότητα και έγινε δημοφιλής πρώτα στον Παναμά και έπειτα στο Πουέρτο Ρίκο, που είναι και οι χώρες προέλευσής της. Αυτό το μουσικό είδος διευρύνθηκε πολύ γρήγορα στις χώρες της λατινικής Αμερικής, όπως η Δομινικανή Δημοκρατία, το Περού, η Βενεζουέλα, η Κολομβία, το Μεξικό, η Κούβα και η Νικαράγουα. Τα τελευταία χρόνια εξαπλώθηκε και στην κεντρική Αμερική και ιδιαίτερα στις πόλεις με μεγάλο πληθυσμό Λατίνων. όπως η Νέα Υόρκη και το Μαϊάμι. Στις μέρες μας η ρεγκετόν είναι ευρέως γνωστή στις περισσότερες από τις ισπανόφωνες χώρες και τώρα αρχίζει να διαδίδεται και στην Ευρώπη.

Η Ισπανική μουσική βιομηχανία καταβάλλει ιδιαίτερη προσπάθεια για την εντατική προώθηση του μουσικού αυτού είδους, αν και η ρεγκετόν έχει χαρακτηριστεί από στοιχεία του φλαμένγκο στις χώρες αυτές.

Η τεράστια αναγνωρισιμότητα της ρεγκετόν στα κέντρα της Λατινικής Αμερικής μας δίνει έναν λόγο να πιστεύουμε ότι πολύ σύντομα πρόκειται να γίνει πιο δημοφιλής, ακόμη και από άλλα κλασικά λατινογενή μουσικά είδη, όπως η σάλσα.

### Ερμηνευτές της Ρεγκετόν

Oι Vico C Don Chezina, Daddy Yankee, Baby Rasta y Gringo, Guanabadas, Podako η Maico y Manue και οι CNCO ήταν ανάμεσα στους καλλιτέχνες που πρωτοπόρησαν στην ρεγκετόν. Σήμερα, οι πιο ευρέως γνωστοί καλλιτέχνες της μουσικής αυτής είναι οι Jbalvin, Don Omar, Wisin y Yandel, Tego Calderon, Romeo(Aventura) και Maluma. Στοιχεία ρεγκετόν έχουν στα τραγούδια τους και οι δύο πολύ δημοφιλείς Λατίνες σούπερ σταρ, Τζένιφερ Λόπεζ και Σακίρα, καθώς και ο Luis Fonsi, που τον τελευταίο καιρό έχει γίνει διάσημος με το τραγούδι Despacito, με τον ράπερ Daddy Yankee.

Πηγές
-----

* Η Ιστορια της Ρεγκετόν
* HIP HOP REPUBLICAN
Η **Ιωάννα της Αγγλίας** (*Joan of England*, Οκτώβριος 1165 - 4 Σεπτεμβρίου 1199) ήταν βασίλισσα της Σικελίας, έβδομο παιδί και μικρότερη κόρη του βασιλιά Ερρίκου Β΄ της Αγγλίας και της Ελεονώρας των Πουατιέ, κόρης του Γουλιέλμου Ι΄ δούκα της Ακουιτανίας.

Γεννήθηκε στο κάστρο της πόλης Ανζέρ στο Ανζού της Γαλλίας. Έζησε τα νεανικά της χρόνια μαζί με τη μητέρα της στο Ουίντσεστερ και στο Πουατιέ. Ο βασιλιάς Γουλιέλμος Β΄ της Σικελίας έστειλε απεσταλμένους στην αυλή του Άγγλου βασιλιά (1176), προκειμένου να ζητήσουν τη μικρή Ιωάννα σε γάμο. Η Ιωάννα αναχώρησε για τη Σικελία συνοδευόμενη από τον Ιωάννη της Οξφόρδης, επίσκοπο του Νόργουιτς. Μετά από ένα περιπετειώδες ταξίδι, όπου κινδύνευσε πολλές φορές η ζωή τους από την τρικυμία, έφτασαν στο Παλέρμο, όπου η Ιωάννα παντρεύτηκε τον Σικελό βασιλιά (1177). Ίσως απέκτησε ένα τέκνο, τον Βοϊμόνδο, που γενν. 1181/2 και απεβ. βρέφος, αν υπήρξε.

Μετά τον θάνατο του συζύγου της (1189), αιχμαλωτίστηκε από τον νέο βασιλιά της Σικελίας Τανκρέδο.

Ο αδελφός της Ριχάρδος Α΄ ο *Λεοντόκαρδος* έφτασε στην Ιταλία (1190) στον δρόμο του για τους Αγίους Τόπους, ζητώντας από τον Τανκρέδο την επιστροφή της αδελφής του και της προίκας της. Όταν ο Τανκρέδος αρνήθηκε, ο Ριχάρδος αποφάσισε να μείνει στην Ιταλία: πολιόρκησε τη Μεσσίνα, εξαναγκάζοντας τον Τανκρέδο να του δώσει την αδελφή του και την προίκα της.

Τον Μάρτιο (1191) έφτασε στη Μεσσίνα και η μητέρα του, Ελεονώρα της Ακουιτανίας, με τη σύζυγο του Ριχάρδου, Βερεγγάρια της Ναβάρρας, δίνοντάς την υπό την προστασία της Ιωάννας. Ο Ριχάρδος έβαλε την αδελφή του και τη σύζυγό του σε ένα καράβι εκπλέοντας από τη Σικελία, αλλά θαλασσοταραχή χώρισε τα πλοία τους και ο Ριχάρδος ναυάγησε στην Κρήτη. Αντίθετα, η Βερεγκάρια και η Ιωάννα βρέθηκαν στην Κύπρο: ο άρχοντας του νησιού Ισαάκιος Κομνηνός της Κύπρου επιχείρησε να τις συλλάβει και τότε εμφανίστηκε ο Ριχάρδος. Ο Ριχάρδος συνέλαβε τον Ισαάκιο, τον φυλάκισε και έστειλε τη Βερεγκάρια και την Ιωάννα στην Άκρα.

Ήταν η αγαπημένη αδελφή του Ριχάρδου και επιχείρησε να την παντρέψει με τον αδελφό τού Σαλαντίν, Αλ Αντίλ Α', προκειμένου να τοποθετηθούν βασιλείς των Ιεροσολύμων. Η προσπάθεια ναυάγησε, γιατί η Ιωάννα δεν ήθελε να παντρευτεί έναν μουσουλμάνο και ο Αλ Αντίλ δεν ήθελε να νυμφευτεί μια χριστιανή.

Οικογένεια
----------

Παντρεύτηκε τον Οκτώβριο του 1196 τον Ραϊμόνδο ΣΤ΄ κόμη της Τουλούζης και γέννησε τον διάδοχό του:

* Ραϋμόνδος Ζ΄ 1197-1249, κόμης της Τουλούζης.

Ενώ η Ιωάννα ήταν έγκυος, μία επανάσταση ευγενών την ανάγκασε να δραπετεύσει. Πήγε να ζητήσει βοήθεια από τον αδελφό της Ριχάρδο Α΄, αλλά τον βρήκε νεκρό. Κατέφυγε στη μητέρα της, Ελεονώρα της Ακουιτανίας, στο αββαείο του Φοντεβρώ, όπου και απεβίωσε στη γέννα και τάφηκε στο αββαείο του Φοντεβρώ.

Παραπομπές
----------

1. ↑  Alison Weir, *Britain's Royal Families: The Complete Genealogy*, σελ. 64, Λονδίνο: Vintage Books (2008)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 81318384
* LCCN: n2009054985
* ISNI: 0000 0000 5700 0416
* GND: 13707817X
* SUDOC: 180559729
* BIBSYS: 10080116

 |

 |
Ο **Γκρέσια** (*Grecia*, Ελληνικά: *Ελλάδα*) (που εκκολάφθηκε περί τον Μάρτιο, 2014), είναι ένα καστανόχρουν-κάτω ράμφους τουκάν *(Ramphastos ambiguus swainsonii)* ευρέως γνωστό ως το πρώτο τουκάν το οποίο έλαβε προσθετικό τρισδιάστατης εκτύπωσης (3D) ράμφος.

Το περιστατικό
--------------

Ο Γκρέσια *(Grecia)* γεννήθηκε στην άγρια φύση μέσα ή γύρω στην Γκρέσια *(Grecia)*, ένα από τα Καντόνια της Κόστα Ρίκα. Όταν το τουκάν ήταν σε νεαρή ηλικία, είχε κτυπηθεί τόσο πολύ, ώστε να σπάσει το άνω ράμφος του και να αποκολληθεί. Οι Κυβερνητικοί αξιωματούχοι, μετέφεραν το πτηνό στο κέντρο διάσωσης ζώων ζωολογικός κήπος *«Zoo Ave»*, δυτικά της πόλης Αλαχουέλα *(Alajuela)*. Μερικές εταιρείες τρισδιάστατης εκτύπωσης ένωσαν τις προσπάθειές τους για να δημιουργήσουν ένα τεχνητό ράμφος, το οποίο συνδέθηκε στον Γκρέσια *(Grecia)* με επιτυχία.

Προέλευση ονομασίας
-------------------

Το πτηνό, έλαβε την ονομασία του από την πόλη της Γκρέσια *(Grecia)*, απ' όπου παρελήφθη από τους υπαλλήλους της πόλης.

Δείτε επίσης
------------

* Βικτώρια (χήνα)

Σημειώσεις
----------

1. ↑   Το *«Rescate Animal Zoo Ave»* ή απλά *«Zoo Ave»*, είναι ένα αστικό πάρκο περίπου 14 εκταρίων (34 στρεμμάτων), το οποίο βρίσκεται στη *La Garita*, στο καντόνι της Αλαχουέλα *(Alajuela)*, στην Κόστα Ρίκα.

Παραπομπές σημειώσεων
1. ↑  Jean McNeil, Keith Drew (2012). *The Rough Guide to Costa Rica*. Penguin Books. ISBN 1405392010.

Παραπομπές
----------

1. ↑  «Maimed Toucan Set To Receive 3D Printed Beak». *www.iflscience.com*. Ανακτήθηκε στις 14 Σεπτεμβρίου 2016.
2. ↑  Aias, L (11 Αυγούστου 2016). «Grecia, the toucan with the prosthetic beak, now receiving visitors». The Tico Times. Ανακτήθηκε στις 14 Σεπτεμβρίου 2016.
3. ↑  Staff Writer (11 February 2015). «Mutilated Costa Rican toucan 'to get prosthetic beak». BBC News.. Ανακτήθηκε στις 14 September 2016.
Η **Δανάη- Μαρία Μπάρκα** (Αθήνα, 18 Νοεμβρίου 1992) είναι Ελληνίδα ηθοποιός και παρουσιάστρια. Έγινε ιδιαίτερα γνωστή στο ευρύ κοινό από την παρουσίαση της πρωινής εκπομπής του Mega Channel *Πάμε Δανάη* τη σεζόν 2020-σήμερα

Γεννήθηκε στην Αθήνα όπου και μεγάλωσε. Ο πατέρας της, Νώντας Μπάρκας, είναι επιχειρηματίας ενώ η μητέρα της, Βίκυ Σταυροπούλου, είναι ηθοποιός. Από μικρή ηλικία, λόγω του διαζυγίου των γονιών της, μεγάλωσε μαζί με τη μητέρα της και τον επίσης ηθοποιό Χρήστο Χατζηπαναγιώτη.

Σε ηλικία μόλις 9 ετών έκανε την πρώτη της εμφάνιση ως ηθοποιός στην τηλεόραση συμμετέχοντας σε ένα επεισόδιο της κωμικής σειράς *Είσαι το Ταίρι Μου*, στην οποία πρωταγωνιστούσε η μητέρα της, υποδυόμενη το χαρακτήρα της *Στέλλας Παπαλημναίου* σε μικρή ηλικία. Το 2004 ακολούθησε μία ακόμη μικρή τηλεοπτική συμμετοχή στο επεισόδιο "*Η Λογική Πεθερά*" της σειράς *Επτά Θανάσιμες Πεθερές*. Σε ηλικία 20 ετών αποφάσισε να γίνει ηθοποιός ξεκινώντας τις σπουδές της.

Ξεκίνησε την πορεία της ως ηθοποιός κυρίως στο θέατρο το 2016. Τη σεζόν 2016-2017 συμμετείχε στη θεατρική παράσταση *Έπεσε νέκρα* στο Θέατρο Αποθήκη. Το καλοκαίρι του 2017 συμμετείχε στην αρχαία κωμωδία *Λυσσιστράτη* κάνοντας περιοδεία σε όλη την Ελλάδα. Ακολούθησαν οι συμμετοχές της σε παραστάσεις όπως *Νίκη*, *Ουρανία*, *Οι μάγισσες της Σμύρνης* και *Τα καινούργια ρούχα του βασιλιά*.

Τον Ιούνιο του 2020 υπέγραψε συμβόλαιο συνεργασίας με τον τηλεοπτικό σταθμό Mega Channel για την παρουσίαση της νέας πρωινής ψυχαγωγικής ζώνης του σταθμού. Στις 21 Σεπτεμβρίου ξεκίνησε να παρουσιάζει την εκπομπή *Πάμε Δανάη*, εγκαινιάζοντας και πάλι τη ψυχαγωγική ζώνη του σταθμού μετά την επαναλειτουργία του.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2002 | Είσαι το Ταίρι Μου | MEGA | Στέλλα Παπαλημναίου (μικρή) | 1 επεισόδιο |
| 2004 | Επτά Θανάσιμες Πεθερές | παιδί γειτονιάς | Επεισόδιο: "Η λογική πεθερά |
| 2020-σήμερα | Πάμε Δανάη | Η Ίδια | Παρουσιάστρια |

Θεατρογραφία
------------

| Έτος | Τίτλος Παράστασης | Χώρος |
| --- | --- | --- |
| 2016-2017 | Έπεσε νέκρα | Θέατρο Αποθήκη |
| 2017 | Λυσιστράτη | Περιοδεία |
| 2017-2018 | Νίκη | Θέατρον Κέντρο Πολιτισμού Ελληνικός Κόσμος |
| 2018-2019 | Ουρανία | 104 Κεντρική σκηνή |
| 2018-2019 | Οι μάγισσες της Σμύρνης | Θέατρο Παλλάς |
| 2019 | Μαρία Πενταγιώτισσα | Περιοδεία |
| 2019-2020 | Τα καινούρια ρούχα του βασιλιά | Θέατρο Αλίκη |
| 2022 | Ουρανία | Θέατρο Μικρό Παλλάς |

Παραπομπές
----------

1. ↑  «Κι όμως: Η Δανάη Μπάρκα είχε παίξει στο «Είσαι το ταίρι μου»». iefimerida.gr. 18 Φεβρουαρίου 2020. Ανακτήθηκε στις 29 Ιανουαρίου 2021.
2. ↑  «Δανάη Μπάρκα: Είναι επίσημο! Στο Mega με δική της εκπομπή!». star.gr. 26 Ιουνίου 2020. Ανακτήθηκε στις 29 Ιανουαρίου 2021.
3. ↑  «Η Δανάη Μπάρκα θα γεμίσει τα πρωινά μας με χαμόγελο από τις 21 Σεπτεμβρίου». in.gr. 1 Σεπτεμβρίου 2020. Ανακτήθηκε στις 29 Ιανουαρίου 2021.
Ο **Χρήστος Πλαΐνης** (Αθήνα, 25 Ιουνίου 1974) είναι Έλληνας ηθοποιός.

Καριέρα
-------

### Τηλεόραση

Έκανε το τηλεοπτικό του ντεμπούτο το 1998 συμμετέχοντας σε κάποια επεισόδια της δραματικής σειράς του Μανούσου Μανουσάκη *Άγγιγμα ψυχής*. Την επόμενη σεζόν συνεργάστηκε και πάλι με τον Μανούσο Μανουσάκη συμμετέχοντας στη σειρά *Σύνορα αγάπης*. Τη σεζόν 2000-2001 πήρε έναν από τους πρωταγωνιστικούς ρόλους στην κωμική σειρά *Άνω Κάτω* παίζοντας μαζί με τους Μαρί Κωνσταντάτου, Χρήστος Γιάνναρης, Αφροδίτη Αλ Σάλεχ, Ευαγγελία Μουμούρη και Σταύρο Νικολαΐδη. Το 2001 έλαβε μέρος στη σειρά *Πρόκληση* ενώ το 2003 έκανε κάποιες έκτακτες εμφανίσεις στη σειρά *Λευκός Οίκος*. Τη σεζόν 2003-2004 είχε διπλή παρουσία συμμετέχοντας σε δύο σειρές: από τη μία άνηκε στο βασικό καστ της σειράς "Βοήθεια Γειτόνοι" και από άλλη έλαβε μέρος στον δεύτερο κύκλο της σειράς *Το πιο γλυκό μου ψέμα*. Τη σεζόν 2004 σειρά Η Νταντά του Mega

Τη σεζόν 2004-2005 πρωταγωνίστησε μαζί με τον Γιάννη Μπέζο και τον Ιεροκλή Μιχαηλίδη στην κωμική σειρά *Τα μαχαιρώματα*. Το 2005 συμμετείχε σε επεισόδια των σειρών *Safe Sex TV Stories* και *Το Κόκκινο Δωμάτιο* ενώ το 2006 συμμετείχε στις σειρές *30 μέρες αγωνίας* και *Επτά Θανάσιμες Πεθερές*. Από το 2006 μέχρι το 2008 είχε έναν από τους πρωταγωνιστικούς ρόλους στην καθημερινή σειρά *Μαρία η άσχημη* που σημείωσε μεγάλη επιτυχία. Τη σεζόν 2008-2009 πρωταγωνίστησε μαζί με την Μαρία Λεκάκη στην κωμική σειρά *Όλα στον αέρα*. Την επόμενη σεζόν συμμετείχε στην κωμική σειρά του Χάρη Ρώμα *Doctor Ρούλης* ενώ συμμετείχε σε μία ιστορία της σειράς *Ο πόλεμος των άστρων* μαζί με την Ζέτα Μακρυπούλια και τον Θοδωρή Αθερίδη. Από το 2011 μέχρι το 2014 συμμετείχε στο βασικό καστ των τριών πρώτων κύκλων της καθημερινής σειράς *Κλεμμένα Όνειρα*. Τη σεζόν 2012 σειράΤο αμάρτημα της μητρός μου του ΑΝΤ1 Τη σεζόν 2014-2015 συμμετείχε στην καθημερινή σειρά *Όρκος Σιωπής*. Τη σεζόν 2019-2022 πρωταγωνίστησε στην ιστορική σειρά *Άγριες Μέλισσες* που θα προβληθεί από τον ANT1. Τη σεζόν 2022-σήμερα σειρά Ο Παράδεισος Των Κυριών του Alpha TV *Τη σεζόν 2024 σειρά του Alpha TV, Ο Σκαραβαίος στο επεισόδιο Η άκρη του νήματος*

### Κινηματογράφος

Έκανε την πρώτη του εμφάνιση στον κινηματογράφο το 2001 συμμετέχοντας στην ταινία του Λάκη Λαζόπουλου *Ο καλύτερος μου φίλος*. Το 2003 συμμετείχε στις ταινίες *Οξυγόνο* και *Μία υπέροχη μέρα*.

Προσωπική ζωή
-------------

Είχε νυμφευτεί με πολιτικό γάμο την Όλγα Τούντη και το 2009 απέκτησαν ένα παιδί, τον Οδυσσέα-Κωνσταντίνο. Έχουν πάρει διαζύγιο. Σήμερα, είναι νυμφευμένος με την ηθοποιό και ψυχολόγο Σταυρίνα Ψιμοπούλου, με την οποία γνωρίστηκε τυχαία σε μια παράσταση όπου έπαιζαν μαζί, και απέκτησαν ένα παιδί, τη Νεφέλη.

Παραπομπές
----------

1. ↑
2. ↑

Εξωτερικοί σύνδεσμοι
--------------------

* Χρήστος Πλαΐνης στην IMDb
Το **Kamov Ka-50 "'Black Shark"** (Ρωσικά:Чёрная акула,ονομασία ΝΑΤΟ:Hokum A) είναι ένα μονοθέσιο επιθετικό ελικόπτερο ρωσικής κατασκευής που φέρει ομοαξονικό σύστημα διπλών αντιπεριστρεφόμενων στροφείων σήμα κατατεθέν του γραφείου σχεδιασμού Kamov. Σχεδιάστηκε το 1980 και εγκρίθηκε για την υπηρεσία του ρωσικού στρατού το 1995.Φέρει βαρύ οπλισμό και χρησιμοποιείται επίσης ως αναγνωριστικό ελικόπτερο.

Σχεδιασμός
----------

Κατασκευαστικό σχέδιο του Kamov Ka-50 στα ρώσικα.
Το ελικόπτερο έχει τη δυνατότητα να μεταφέρει σημαντικό οπλισμό σε τέσσερα εξωτερικά σημεία και σε ακόμη δύο εξωτερικά σημεία που βρίσκονται στις άκρες των πτερυγίων που διαθέτει. Συνολικά μπορεί να φέρει έως και 2000kg οπλισμό. Ο βασικός οπλισμός του Ka-50 είναι 12 αντιαρματικοί πύραυλοι τύπου 9K121 Vikhr οι οποίοι είναι καθοδηγούμενοι με laser. Το σύστημα laser του ελικοπτέρου έχει τη δυνατότητα αυτόματης καθοδήγησης των 9K121 Vikhr προς τον στόχο κάτι που επιτρέπει την άμεση απεμπλοκή του ελικοπτέρου και τη διενέργεια ελιγμών αμέσως μετά την εκτόξευση. Επίσης το Ka-50 μπορεί να μεταφέρει και άλλα είδη πυραύλων συμπεριλαμβανομένων των S-13 και S-8. Το πυροβόλο των 30mm βρίσκεται στερεωμένο στην πλευρά του ελικοπτέρου σε ημι-μόνιμη βάση παρέχοντας μεγαλύτερο βεληνεκές και βελτιωμένη ακρίβεια βολής.

Επιχειρησιακή ιστορία
---------------------

Το Kamov Ka-50 έχει εμπλακεί σε διάφορες επιχειρήσεις αναγνώρισης και καταστροφής εχθρικών στόχων και αποθηκών πολεμικού υλικού κυρίως στην περιοχή της Τσετσενίας. Επίσης έχει λάβει μέρος σε στρατιωτικές ασκήσεις με κυριότερη την "Boundary 2004" στο Κιργιστάν. Μεγάλο ενδιαφέρον έχει παρουσιάσει η Ινδία καθώς το 2008 ήλθε σε συμφωνία με τη Ρωσία για την απόκτηση του ελικοπτέρου. Η συμφωνία τελικά ακυρώθηκε και η ινδική πλευρά επανήλθε ζητώντας αναθεώρηση των όρων.

Συγκρίσιμα Ελικόπτερα
---------------------

* Bell AH-1Z Viper
* Boeing AH-64 Apache
* Eurocopter Tiger

Παραπομπές
----------

* Επίσημη ιστοσελίδα Ka-50
* Επίσημη ιστοσελίδα Ka-52
* Πτήση&Διάστημα
* Ka-50 Επιθετικό Ε/Π πολλαπλού ρόλου

  


|  |  |  |  |
| --- | --- | --- | --- |
| 

| π • σ • ε
Ελικόπτερα Kamov |
| --- |
|  |
| 
* KaSkr-I
* A-7
* Ka-8
* Ka-10
* Ka-15
* Ka-18
* Ka-20
* Ka-22
* Ka-25
* Ka-26
* Ka-27
* Ka-28
* Ka-32
* Ka-37
* Ka-40
* Ka-50
* Ka-60
* Ka-62
* Ka-116
* Ka-118
* Ka-128
* Ka-226
* V-50
* V-100
 |

 |

|  |  |
| --- | --- |
| 

|  |
| --- |
| * Πύλη:Πόλεμος
* Πύλη:Αεροπορία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh97007947

 |

 |
|  |
| --- |
| Μέρος σειράς λημμάτων με θέμα τη |
| Μοριακή αυτοσυγκρότηση |
|  |
| * Αυτοσυναρμολογούμενες μονοστιβάδες
* Υπερμοριακό συγκρότημα
* Νανοτεχνολογία DNA
 |
| * Portal icon Πύλη Επιστήμη
* Portal icon Πύλη Τεχνολογία
 |
| π • σ • ε
 |

Η **νανοτεχνολογία DNA** είναι ο σχεδιασμός και η κατασκευή δομών τεχνητών νουκλεϊκών οξέων για τεχνολογικές χρήσεις. Επιπλέον, σε αυτό το πεδίο, τα νουκλεϊκά οξέα χρησιμοποιούνται ως υλικά μη βιολογικής μηχανικής για τη νανοτεχνολογία παρά ως φορείς γενετικών πληροφοριών σε ζωντανά κύτταρα. Οι ερευνητές στο πεδίο έχουν δημιουργήσει στατικές δομές όπως δισδιάστατα και τρισδιάστατα κρυσταλλικά πλέγματα, νανοσωλήνες, πολύεδρα και αυθαίρετα σχήματα και λειτουργικές συσκευές όπως μοριακές μηχανές και υπολογιστές DNA. Το πεδίο αρχίζει να χρησιμοποιείται ως εργαλείο για την επίλυση βασικών επιστημονικών προβλημάτων στη δομική βιολογία και τη βιοφυσική, συμπεριλαμβανομένων εφαρμογών στην κρυσταλλογραφία ακτίνων Χ και στη φασματοσκοπία πυρηνικού μαγνητικού συντονισμού πρωτεϊνών για τον προσδιορισμό των δομών. Διερευνώνται επίσης πιθανές εφαρμογές στην ηλεκτρονική καθώς και τη νανοϊατρική μοριακής κλίμακας .
Ο **Δανιήλ Χαρμς** (Даниил Хармс, ψευδώνυμο του Δανιήλ Ιβάνοβιτς Γιουβατσόφ), σχεδόν άγνωστος μέχρι πριν από λίγα χρόνια, έχει πλέον αναγνωριστεί ως ένας από τους κορυφαίους εκπροσώπους της ρωσικής πρωτοπορίας του πρώτου μισού του εικοστού αιώνα, ενώ σταδιακά καταλαμβάνει μια θέση μεταξύ των σημαντικών δημιουργών της παγκόσμιας λογοτεχνίας.

Γεννήθηκε το 1905 στην Αγία Πετρούπολη. Πρωτοεμφανίστηκε στους καλλιτεχνικούς κύκλους της πόλης στα μέσα της δεκαετίας του 1920, κυρίως ως ποιητής και θεατρικός συγγραφέας, και το 1927 συμμετείχε στην ίδρυση της Ένωσης Πραγματικής Τέχνης (ΟΜΠΕΡΙΟΥ). Στα τέλη του 1931 συνελήφθη, φυλακίστηκε και στη συνέχεια εκτοπίστηκε για λίγους μήνες στην πόλη Κουρσκ με την κατηγορία της «οργάνωσης και συμμετοχής σε παράνομη, αντισοβιετική ένωση λογοτεχνών». Τον Αύγουστο του 1941 συνελήφθη για δεύτερη φορά, κατηγορούμενος για ντεφετιστική προπαγάνδα, και τον Φεβρουάριο του 1942 πέθανε, πιθανότατα από ασιτία, στην ψυχιατρική πτέρυγα των φυλακών Κρεστί του Λένινγκραντ κατά τον αποκλεισμό της πόλης από τα γερμανικά στρατεύματα.

Ο Δανιήλ Χαρμς βιοποριζόταν από τη συνεργασία με παιδικά περιοδικά και τη συγγραφή παιδικών βιβλίων, ενώ τα μόνα έργα του που δεν ανήκουν στην παιδική λογοτεχνία και εκδόθηκαν κατά τη διάρκεια της ζωής του ήταν δύο ποιήματα.

Η διάσωση του έργου του οφείλεται κατά κύριο λόγο στον στενό του φίλο Γιάκοφ Ντρούσκιν, που, μετά το θάνατο του Χαρμς, με κίνδυνο της ζωής του φύλαξε επί δεκαετίες τα χειρόγραφά του μέσα σε μια βαλίτσα στο διάδρομο του κοινοβιακού διαμερίσματος όπου ζούσε.

Στα ελληνικά κυκλοφορούν ***2 βιβλία*** με κείμενα του Χαρμς ***σε μετάφραση από τα ρωσικά***. Η εκτενέστερη έκδοση (*Γαλάζιο τετράδιο*, μτφρ. Ροδούλα Παππά, εκδ. Νεφέλη, Νοέμβριος 2010) περιλαμβάνει μεγάλο μέρος του σωζόμενου πεζού έργου του Χαρμς, τα κείμενα του «Γαλάζιου τετραδίου», το αφήγημα «Η γριά», ημερολογιακές σημειώσεις, μερικές επιστολές και ελάχιστα ποιήματα· ακόμη, ένα κείμενο του Ντρούσκιν, φωτογραφικό υλικό, καθώς και εκτενές χρονολόγιο. Στη σειρά «Κόμμα (,)», κυκλοφορεί επίσης η συλλογή *Περιστατικά* (2009, μτφρ. Ροδούλα Παππά). Περιλαμβάνει τριάντα μικρά κείμενα, και είναι η μοναδική ολοκληρωμένη συλλογή κειμένων του Χαρμς που έχουν επιλεγεί από τον ίδιο.

Πηγές
-----

ΧΡΟΝΟΛΟΓΙΟ: 

ΒΙΒΛΙΑ:

1. ***Γαλάζιο τετράδιο***, Επιλογή-Μετάφραση από τα ρωσικά-Χρονολόγιο-Σημειώσεις: Ροδούλα Παππά, Εκδ. Νεφέλη, 2010
2. ***Περιστατικά***, Μετάφραση από τα ρωσικά: Ροδούλα Παππά, σειρά «Κόμμα», Εκδ. Νεφέλη, 2009
3. ***Βρέχει γριές και άλλες ιστορίες***, Εισαγωγή-Μετάφραση: Γιώργος Μπλάνας, Εκδ. Κοβάλτιο, 2019

ΕΠΙΣΗΜΟΣ ΕΛΛΗΝΙΚΟΣ ΙΣΤΟΤΟΠΟΣ (με κείμενα, πληροφορίες, φωτογραφίες και βίντεο): **www.kharms.gr**
Η **Cortana** είναι ένας εικονικός βοηθός που αναπτύχθηκε από τη Microsoft που χρησιμοποιεί τη μηχανή αναζήτησης Bing για την εκτέλεση εργασιών όπως η ρύθμιση υπενθυμίσεων και η απάντηση σε ερωτήσεις για τον χρήστη.

Η Cortana είναι προς το παρόν διαθέσιμη στα Αγγλικά, Πορτογαλικά, Γαλλικά, Γερμανικά, Ιταλικά, Ισπανικά, Κινεζικά και Ιαπωνικά, ανάλογα με την πλατφόρμα λογισμικού και την περιοχή στην οποία χρησιμοποιείται. Η Microsoft άρχισε να μετατρέπει την Cortana από βοηθό σε διαφορετικές ενσωματώσεις λογισμικού από το 2019. Διαχωρίστηκε από τη γραμμή αναζήτησης των Windows 10 τον Απρίλιο του 2019. Στις 31 Μαρτίου 2021, η εφαρμογή Cortana για κινητές συσκευές καταργήθηκε παγκοσμίως.

Παραπομπές
----------

1. ↑  Error: Unable to display the reference properly. See the documentation for details.
2. ↑  Error: Unable to display the reference properly. See the documentation for details.
3. ↑  «Cortana's regions and languages». *Microsoft*. Ανακτήθηκε στις 18 Σεπτεμβρίου 2016.
4. ↑  Bowden, Zac (5 Νοεμβρίου 2019). «Microsoft to remove Cortana from Microsoft Launcher on Android» (στα Αγγλικά).
5. ↑  Warren, Tom (1 Απριλίου 2021). «Microsoft shuts down Cortana on iOS and Android». *The Verge* (στα Αγγλικά). Ανακτήθηκε στις 1 Απριλίου 2021.